cyanic-selkie/wikianc huggingface dataset:
নর্মান জাতি
বাইজান্টিয়াম
নর্মানরা ইতালিতে প্রবেশ শুরু করার পরপরই তারা পেচেনেগস, বুলগেরিয়ান এবং বিশেষত সেলজুক তুর্কিদের বিরুদ্ধে লড়াই করে বাইজেন্টাইন সাম্রাজ্য এবং তারপরে আর্মেনিয়ায় প্রবেশ করেছিল। নর্মান ভাড়াটে সৈন্যদের প্রথমে বাইজেন্টাইনের বিরুদ্ধে কাজ করার জন্য লম্বার্ডরা দক্ষিণে আসতে উত্সাহিত করেছিল, তবে শীঘ্রই তারা সিসিলিতে বাইজেন্টাইনের পক্ষে লড়াই করেছিল। ১০৩৮-৪০ সালে জর্জ ম্যানিয়াসের সিসিলিয়ান অভিযানে ভার্চিয়ান এবং লম্বার্ড গোষ্ঠীর পাশাপাশি তারাও প্রভাবশালী ছিল।গ্রীকদের জন্য নর্মানরা আসলে নর্মান ইতালি থেকে এসেছিল কিনা তা নিয়ে বিতর্ক রয়েছে এবং এখন মনে করা হয় খুব কম লোকই সম্ভবত সেখান থেকে এসেছিল। বাইজেন্টাইনরা যে "ফ্রাঙ্কস"দের চিনত তাদের মধ্যেও কতজনইবা নর্মান ছিল বা অন্য গোষ্ঠীর ফরাসী ছিল না তাও অজানা। থাম্ব|১১৩০ নাগাদ নর্মান বিস্তৃতি ১০৫০ এর দশকে বাইজেন্টাইন জেনারেলের দায়িত্ব পালনকারী প্রথম নর্মান ভাড়াটে সৈন্যদের একজন ছিলেন হার্ভি। ততদিনে, ইতিমধ্যেই সেখানে নর্মান ভাড়াটে সৈন্যরা ট্রেবিজন্ড এবং জর্জিয়ার মতো দূর দূরান্তে সেবা দিচ্ছিল। তারা এন্টিওকের বাইজেন্টাইন ডিউকের আইজ্যাক কমেনিওসের অধীনে মালাটিয়া এবং এডেসায় মূলত ছিল। ১০৬০ এর দশকে, রবার্ট ক্রিস্পিন তুর্কিদের বিরুদ্ধে এডেসার নর্মানদের নেতৃত্ব দিয়েছিলেন। এমনকি স্থানীয় জনগণের সমর্থন নিয়ে এশিয়া মাইনরে একটি স্বাধীন রাষ্ট্র গঠনের চেষ্টা করেছিলেন রুসেল ডি বেইলিউল, কিন্তু বাইজেন্টাইন জেনারেল আলেক্সাস কোমনেনোস তাকে থামিয়ে দিয়েছিলেন।
কমেনেনিয়ান পুনরুদ্ধারের সময় যখন বাইজেন্টাইন সম্রাটরা পশ্চিম ইউরোপীয় যোদ্ধাদের সন্ধান করছিলেন তখন বাইজেন্টাইন গ্রীসের বেশ কয়েকটি পরিবার নর্মান ভাড়াটে সৈনিকদের বংশোদ্ভূত ছিল। রাউলিই নামটি ইতালীয়-নর্মান রাউল বংশোদ্ভূত, পেট্রালিফাই পিয়ের ডি'আল্পস বংশোদ্ভূত এবং আলবেনিয়ান গোত্র ম্যানিয়াকেটসের নামটি ১০৩৮ সালের সিসিলিয়ান অভিযানে জর্জ ম্যানিয়াসের অধীনে কাজ করা নর্মানদের থেকে উৎসারিত হয়েছে।
রবার্ট গুইকার্ড, আর একজন নর্মান দুঃসাহসিক যিনি পূর্বে তার সামরিক সাফল্যের বলে অপুলিয়ার কাউন্ট মর্যাদায় উন্নীত হয়েছিলেন, শেষ পর্যন্ত তিনি বাইজেন্টাইনদের দক্ষিণ ইতালি থেকে বের করে দেন। পোপ সপ্তম গ্রেগরির অনুমতি নিয়ে তাঁর সামন্ত হিসেবে, রবার্ট পশ্চিমের সামন্ত অধিপতি ও ক্যাথলিক চার্চে নিজের দৃঢ় আসন প্রতিষ্ঠা করতে বলকান উপদ্বীপে বিজয়াভিযান অব্যাহত রাখেন। ক্রোয়েশিয়া এবং ডালমাটিয়ার ক্যাথলিক শহরগুলির সাথে নিজে জোট করার পরে, ১০৮১ সালে তিনি আলবেনিয়ার দক্ষিণ উপকূলে ৩০০ টি জাহাজে ৩০,০০০ লোকের একটি সৈন্যবাহিনী পরিচালনা করেছিলেন এবং ভালোনা, কানিনা, জেরিকো (ওরিকুমি) দখল করেছিলেন, আর অসংখ্য লুটতরাজের পরে বাট্রিন্টে পৌঁছেছিলেন। তারা ইতোপূর্বে করফু জয় করা বাহিনীর সঙ্গে যোগ দেয় এবং স্থল ও সমুদ্রপথে ডিররাচিয়াম আক্রমণ করে। যাবার পথে তারা সমস্ত কিছু ধ্বংস করে ফেলেছিল। এই কঠোর পরিস্থিতিতে স্থানীয়রা সম্রাট আলেক্সাস প্রথম কামেনেনাস নর্মানদের বিরুদ্ধে বাইজেন্টাইনদের সাথে বাহিনীতে যোগ দেওয়ার আহ্বান গ্রহণ করেছিল। আলবেনিয়ান বাহিনী পরে যুদ্ধে অংশ নিতে পারেনি কারণ তাদের আগমনের আগেই এটি শুরু হয়ে গিয়েছিল। যুদ্ধের অব্যবহিত পরে, ভেনেসীয় বহর শহরটির চারদিকের উপকূলে বিজয় অর্জন করেছিল। পিছু হটতে বাধ্য হয়ে আলেক্সাস ডিররাচিয়াম শহরটি টেন্টের কাউন্টের (বা বাইজেন্টীয় প্রাদেশিক প্রশাসক্) কাছে সমর্পণ করেন। শহরটি নগরীর সৈন্যবাহিনী ১০৮২ খৃষ্টাব্দ পর্যন্ত রক্ষা করতে পেরছিল কেননা এরপর সেখানে স্থায়ীভাবে বসবাসকারী ভিনিশিয়ান এবং আমালফিটান বণিকরা প্রতারণামূলকভাবে ডিররাচিয়ামকে নর্মানদের হাতে তুলে দিয়েছিল। এবার নর্মানরা পার্বত্য অঞ্চলে অবাধ প্রবেশাধিকার পেয়েছিল। থেসালোনিকায় উপস্থিত হওয়ার আগে তারা আইওয়ান্নিনা, দক্ষিণ-পশ্চিম ম্যাসেডোনিয়া এবং থেসালির কয়েকটি ছোটখাটো শহর দখলে নিয়েছিল। উচ্চ পর্যায়ের মধ্যে মতবিরোধ নর্মানদের ইতালি ফিরে যেতে বাধ্য করেছিল। ১০৮৫ সালে রবার্টের মৃত্যুর পর তারা ডিররাচিয়াম, ভালোনা এবং বাট্রিন্ট হারিয়েছিল।
১১০৭ সালে প্রথম ক্রুসেডের কয়েক বছর পরে, রবার্টের পুত্র বোহেমন্ডের নেতৃত্বে নর্মানরা ভালোনায় উপস্থিত হয় এবং তৎকালীন সর্বাধিক পরিশীলিত সামরিক সরঞ্জাম ব্যবহার করে ডিররাচিয়াম ঘেরাও করে, কিন্তু কোন লাভ হয়নি। এর মধ্যে, তারা ডিয়েবোলিস নদীর তীরে মিলির দুর্গ পেট্রেলা, গ্লাভেনিকা (বলশ), কানিনা এবং জেরিকো দখল করে নেয়। এবার আলবেনীয়রা নরম্যানদের পক্ষ নিয়েছিল, বাইজেন্টাইনরা তাদের উপর যে ভারী কর আরোপ করেছিল তাতে অসন্তুষ্ট হয়ে। তাদের সহায়তায় নর্মানরা আরবানন সুরক্ষিত করে ডিব্রার দিকে যাত্রা শুরু করে। কিন্তু সরবরাহের অভাব, রোগ এবং বাইজেন্টাইন প্রতিরোধের কারণে বোহেমন্ডকে বাধ্য হয়ে তার অভিযান থেকে সরে আসতে হয়েছিল এবং ডায়াবলিস শহরে বাইজেন্টাইনদের সাথে একটি শান্তিচুক্তি সই করতে হয়েছিল।
বাইজেন্টাইন রাষ্ট্র-বিষয়ক পরবর্তী অধঃপতন ১১৮৫ সালে তৃতীয় একটি হামলার মাধ্যমে প্রস্তুত হয়েছিল, যখন ঊর্ধ্বতন বাইজেন্টাইন কর্মকর্তাদের বিশ্বাসঘাতকতার কারণে ডিররাচিয়ামে এক বিশাল নর্মান সেনাবাহিনী আক্রমণ করেছিল। কিছুক্ষণের মধ্যেই, অ্যাড্রিয়াটিকের অন্যতম গুরুত্বপূর্ণ নৌ ঘাঁটি ডিররাচিয়াম আবারও বাইজান্টাইনদের নিয়ন্ত্রণে চলে আসে।
ইংল্যান্ড
নর্মানরা প্রথম থেকেই ইংল্যান্ডের সাথে যোগাযোগ রেখেছিল। কেবল তাদের মূল ভাইকিং সতীর্থরাই শুধু ইংলিশ উপকূলে লুটপাট চালাচ্ছিল তাই নয়, তারাও ইংলিশ চ্যানেল জুড়ে বেশিরভাগ গুরুত্বপূর্ণ বন্দর দখল করেছিল। এই সম্পর্ক অবশেষে নর্ম্যান্ডির দ্বিতীয় ডিউক রিচার্ডের বোন এমা এবং ইংল্যান্ডের রাজা দ্বিতীয় এথেলার্ডের বিবাহের মাধ্যমে রক্তের আরও ঘনিষ্ঠ সম্পর্ক তৈরি করে। এ কারণে, ১০১৩ সালে যখন সুইইন ফোরকবার্ড এথেলার্ডকে রাজ্যত্যাগে বাধ্য করেন তখন তিনি নরম্যান্ডিতে পালিয়ে যান। নরম্যান্ডিতে তাঁর অবস্থান (১০১৬ সাল পর্যন্ত) এবং তাঁর পুত্ররা ক্নাট দ্য গ্রেট দ্বীপটি জয় করার পরেও নরম্যান্ডিতে অবস্থান করেছিলেন।
এ্যাডওয়ার্ড দ্য কনফেসর যখন অবশেষে ১০৪১ সালে তাঁর পিতার কাছ থেকে সৎ ভাই হার্থাক্নাটের আমন্ত্রণে গিয়েছিলেন তখন তার মন ইতোমধ্যেই নর্মান শিক্ষায় আবিষ্ট । তিনি অনেক নর্মান কাউন্সেলর এবং যোদ্ধাও নিয়ে গিয়েছিলেন, যাদের মধ্যে কয়েকজন একটি ইংরেজ অশ্বারোহী বাহিনী প্রতিষ্ঠা করেছিল। এই ধারণাটি সত্যতা যদিও সেভাবে জানা যায় না, তবে এটি এডওয়ার্ডের মনোভাবের একটি আদর্শ উদাহরণ। তিনি ক্যানটারবেরির জমিজেস আর্চবিশপ রবার্টকে নিযুক্ত করেছিলেন এবং রাল্ফ দ্য টিমিডকে হিয়ারফোর্ডের আর্ল বানিয়েছিলেন। তিনি ১০৫১ সালে তাঁর ভগ্নিপতি কাউন্ট অফ বুলগন, দ্বিতীয় ইউস্টেসকে তাঁর সভায় আমন্ত্রণ জানিয়েছিলেন এটি এমন একটি ঘটনা ছিল যা স্যাকসন এবং নরম্যানের মধ্যে প্রথম দিকের দ্বন্দ্বের কারণ হয়েছিল এবং পরিণামে ওয়েসেক্সের আর্ল গডউইন নির্বাসিত হয়েছিলেন।
বাম|থাম্ব|বায়াক্স টেপেস্ট্রিতে মত্তে এন্ড বেইলি দুর্গের অধিগ্রহণ ১৪ ই অক্টোবর ১০৬৬ সালে উইলিয়াম দ্য কনকোয়ারার হেস্টিংসের যুদ্ধে একটি অবধারিত বিজয় লাভ করেন, যার ফলে তিন বছর পরে ইংল্যান্ডও বিজিত হয়। বায়াক্স টেপেস্ট্রিতেও এর প্রমাণ মেলে। ইংল্যান্ডের শাসক শ্রেণী হিসেবে অ্যাংলো-স্যাক্সনদের স্থলে আক্রমণকারী নরম্যানস এবং তাদের বংশধররা নিজেদের বৃহত্তরভাবে প্রতিস্থাপন করেছিল। ইংল্যান্ডের আভিজাত্য একটি একক নরম্যান সংস্কৃতির অংশ ছিল এবং অনেকেরই চ্যানেলের দুপাশে জমি ছিল। ইংল্যান্ডের প্রথম দিকের নরম্যান রাজাগণ, নরম্যান্ডির ডিউক হিসেবে, এই মহাদেশে তাদের ভূমির জন্য ফ্রান্সের রাজার প্রতি শ্রদ্ধা নিবেদন করেছিলেন।তারা ইংল্যান্ডকে তাদের সবচেয়ে গুরুত্বপূর্ণ অধিষ্ঠান হিসাবে বিবেচনা করেছিল (কারণ এর সাথে রাজা উপাধিটিও তাদের অধিকারে এসেছিল — যা একটি অত্যন্ত গুরুত্বপূর্ণ মর্যাদার প্রতীক)।
অবশেষে, নর্মান ভাষা এবং ঐতিহ্যের সংমিশ্রণে স্থানীয়দের সাথে মিশে গিয়েছিল, তাই মার্জরি চিবনাল বলেছিলেন "লেখকরা এখনও নর্মানস এবং ইংরেজদের উল্লেখ করেছেন; তবে পদগুলি আর ১০৬৬-এর পরবর্তী সময়ের পরে যেমন বোঝাত তেমন নেই"। শত বছরের যুদ্ধের সময় নর্মান অভিজাতরা প্রায়শই নিজেকে ইংরেজ বলে পরিচয় দিত। অ্যাংলো-নর্মান ভাষা লাতিন ভাষা থেকে স্বতন্ত্র হয়ে ওঠে যা জিওফ্রে চসারের জন্যও কিছু রসিকতার বিষয় ছিল। অ্যাংলো-নরম্যান ভাষা শেষ পর্যন্ত অ্যাংলো-স্যাক্সন ভাষায় বিলীন হয়েছিল (পূর্ববর্তী অ্যাংলো-নর্স অধিবাসীদের নর্স ভাষা এবং গির্জার দ্বারা ব্যবহৃত ল্যাটিন)এবং মধ্যযুগীয় ইংরেজির বিকাশ সাধন করে একে প্রভাবিত করেছিল, যা একসময় আধুনিক ইংরেজিতে রূপান্তরিত হয়।
আয়ারল্যান্ড
১১৬৯ সালে বান্নো বেতে অভিযানের পর আইরিশ সংস্কৃতি এবং ইতিহাসের উপর নর্মানদের গভীর প্রভাব পড়েছিল। প্রাথমিকভাবে নর্মানরা আলাদা সংস্কৃতি ও জাতীয়তা বজায় রেখেছিল। তবুও সময়ের সাথে সাথে তারা আইরিশ সংস্কৃতির মাঝে এতটাই বিলীন হয়ে যেতে থাকে যে বলা হয় তারা "নিজেরাই আইরিশদের চেয়ে বেশি আইরিশ হয়ে উঠেছে"। নর্মানরা বেশিরভাগ ক্ষেত্রে আয়ারল্যান্ডের পূর্বের একটি অঞ্চলে স্থায়ীভাবে বসতি স্থাপন করেছিল যা পরে প্যালে নামে পরিচিত হয়। এছাড়াও ট্রিম দুর্গ এবং ডাবলিন দুর্গসহ তারা আরো অনেক চমৎকার দুর্গ এবং বসতি স্থাপন করেছিল। সংস্কৃতিগুলো একে অপরের ভাষা, সংস্কৃতি এবং দৃষ্টিভঙ্গি থেকে ধার করে সংমিশ্রিত রূপ ধারণ করেছে। নর্মানের ডাক নামগুলো এখনও রয়েছে। ফ্রেঞ্চ, (ডি) রসে, দেভেরাক্স, ডি'আরসি, ট্রেসি এবং ল্যাসির মতো নামগুলি আয়ারল্যান্ডের দক্ষিণ-পূর্ব, বিশেষত ওয়েক্সফোর্ড কাউন্টির দক্ষিণ অংশে দেখা যায় যেখানে প্রথম নর্মান বসতি স্থাপন করা হয়েছিল। ফুরলং-এর মতো অন্যান্য নর্মান নাম সেখানে প্রাধান্য পেয়েছে। আরেকটি সাধারণ নর্মান-আইরিশ নাম ছিল মোরেল (মুরেল), ফরাসী নর্মান নাম মোরেল থেকে প্রাপ্ত। ফিটজ দিয়ে শুরু হওয়া নামগুলি - (নরম্যান ভাষায় ছেলে বোঝাতে ) সাধারণত নরম্যান বংশকে নির্দেশ করে। হিবের্নো-নরমানের উপাধার বা ডাক নামের সাথে ফিটজ  উপসর্গ মিলে - ফিটজেরাল্ড, ফিটজগিবনস (গিবনস) পাশাপাশি ফিটজমরিস ইত্যাদি নাম তৈরি হয়েছে । ব্যারি (ডি বারা) এবং ডি বার্কা (বার্ক) এর মতো পারিবারিক উপাধিগুলোও নরম্যান থেকে উৎসারিত হয়েছে।
স্কটল্যান্ড
নর্মানর্ স্কটল্যান্ডে প্রবেশ করে দুর্গ গড়ে তুলেছিল এবং এমন অভিজাত পরিবার প্রতিষ্ঠা করেছিলেন যা রবার্ট ব্রুসের মতো ভবিষ্যতে কিছু রাজা সরবরাহ করনে তেমনি উল্লেখযোগ্য সংখ্যক স্কটিশ গোষ্ঠীরও পত্তন করেছিলেন। স্কটল্যান্ডের রাজা প্রথম ডেভিড, যার বড় ভাই প্রথম আলেকজান্ডার নর্ম্যান্ডির সিবিলাকে বিয়ে করেছিলেন। তিনি স্কটল্যান্ডে নর্মান এবং নর্মান সংস্কৃতি প্রবর্তনের ক্ষেত্রে গুরুত্বপূর্ণ ভূমিকা পালন করেছিলেন যা কিছু পন্ডিতের মতে "ডেভিডিয়ান বিপ্লব" প্রক্রিয়ার অংশ। ইংল্যান্ডের প্রথম হেনরির দরবারে সময় কাটিয়ে (স্কটল্যান্ডের ডেভিডের বোন মাউদের সাথে বিবাহবন্ধনে আবদ্ধ হয়ে) নিজের সৎ ভাই মেল কলুইম ম্যাক অ্যালেক্সানডায়ারের কাছ থেকে রাজ্য আদায় করতে ডেভিডকে অনেককে ভূমি দিয়ে পুরস্কৃত করতে হয়েছিল। প্রক্রিয়াটি ডেভিডের উত্তরসূরিদের অধীনেও অব্যাহত ছিল, সবচেয়ে বেশি ছিল উইলিয়াম দ্য লায়নের অধীনে। স্কটল্যান্ডের বেশিরভাগ অঞ্চলে নরম্যানদের থেকে প্রাপ্ত সামন্ত ব্যবস্থাটি বিভিন্ন ডিগ্রিতে প্রয়োগ করা হয়েছিল। ব্রুস, গ্রে, রর‍্যামসে, ফ্রেজার, রোজ, ওগিলভি, মন্টগোমেরি, সিনক্লেয়ার, পোলক, বার্নার্ড, ডগলাস এবং গর্ডন নামে হাতেগোনা কয়েকটি স্কটিশ পরিবারের নাম এবং পরবর্তীতে স্টিওয়ার্টের রাজবাড়িসহ সমস্তই নর্মান উৎসে সন্ধান মিলতে পারে।
ওয়েলস
থাম্ব|১০৬৭ সালে ওয়েলসে উইলিয়াম ফিটজ্ওসবার্ন নির্মিত চেপস্টও দুর্গ ইংল্যান্ডে নর্মান বিজয়েরও আগে নর্মান ওয়েলসের সংস্পর্শে এসেছিল। এডওয়ার্ড দ্য কনফেসার পূর্বউল্লেখিত রাল্ফকে হেরফোর্ডের আর্ল হিসাবে স্থাপন করেছিলেন আবার মার্চেস বিষয়ে এবং ওয়েলশদের সাথে যুদ্ধের জন্য তাকে অভিযুক্তও করেছিলেন। এই মূল উদ্যোগগুলির দরুণ নরম্যানরা ওয়েলসের দিকে কোন অগ্রগতি করতে ব্যর্থ হয়েছিল।
বিজয়ের পরে মার্চেস পুরোপুরি উইলিয়ামের সবচেয়ে নির্ভরযোগ্য নর্মান ব্যারনদের অধীনে চলে আসে, যাদের মধ্যে ছিলেন বার্নার্ড ডি নিউফমার্চি, শ্রপশায়ারের রজার অব মন্টগোমেরির এবং চেশায়ারের হিউ লুপাস। এই নর্মানরা ধীরে ধীরে তাদের বিজয় শুরু করেছিল যখন প্রায় সমস্ত ওয়েলস এক পর্যায়ে তাদের অধীনে চলে আসে। ব্যারন (বারউন) এর মতো নরম্যান শব্দগুলি তখন ওয়েলসে প্রথম প্রবেশ করেছিল।
ক্রুসেড
প্রথম ক্রুসেডের বহু আগেই ধর্মযুদ্ধগুলোতে নর্মানদের যে ধর্মীয় উদ্দীপনা দেখা যেত সেটিই নর্মান অ্যান্টিয়ক রাজ্যকেও গঠন করেছিল। তারা আইবেরিয়ার রিকনকুইস্টায় প্রধান বিদেশী যোদ্ধা ছিল। ১০১৮ সালে, রজার ডি টসনি আইবেরিয়ান উপদ্বীপে ভ্রমণ করেছিলেন মুরিশ অঞ্চল থেকে নিজের জন্য একটি রাষ্ট্র গঠনের জন্য, কিন্তু ব্যর্থ হন। ১০৬৪ সালে, বার্বাস্ট্রো যুদ্ধের সময়, উইলিয়াম অফ মন্ট্রিল পাপাল সেনাবাহিনীর নেতৃত্ব দেন এবং ব্যাপক লুটতরাজ করেন।
১০৯৬ সালে, দখলকৃত ‌আমলফির পাশ দিয়ে ক্রুসেডাররা বোহেমন্ড অফ তারাতোর সঙ্গে এবং তার ভাগ্নে টানক্রড ইতালীয়-নর্মানদের একটি বাহিনীর সঙ্গে যোগ দেন। বোহেমন্ড এশিয়া মাইনরে ক্রুসেডের সময় ডি ফ্যাক্টো বা বৈধ নেতা ছিলেন। ১০৯৭ সালে সাফল্যের সাথে এন্টিওক অধিকারের পর, বোহেমন্ড এই শহরটির চারপাশে একটি স্বাধীন রাজ্য তৈরি করতে শুরু করেছিলেন। জেরুজালেম বিজয়ের ক্ষেত্রে টানক্র্রেড গুরুত্বপূর্ণ ভূমিকা পালন করেছিলেন এবং তিনি ট্রান্সজর্ডান এবং গালীলি অঞ্চলে ক্রুসেডার রাজ্য সম্প্রসারণের জন্য চেষ্টা করেছিলেন।
সাইপ্রাসে অ্যাংলো-নর্মান বিজয়
তৃতীয় ক্রুসেডের অ্যাংলো-নর্মান বাহিনী কর্তৃক সাইপ্রাসের বিজয় এই দ্বীপের ইতিহাসে এক নতুন অধ্যায়ের সূচনা করেছিল, যা পরবর্তী ৩৮০ বছর ধরে পশ্চিমা ইউরোপীয় আধিপত্যাধীন থাকবে। যদিও পরিকল্পিত অভিযানের অংশ ছিল না তবুও এই বিজয়ে প্রত্যাশার চেয়ে স্থায়ী সুফল অনেক বেশি ছিল।
এপ্রিল ১১৯১ সালে, রিচার্ড দ্য লায়ন-হার্টেড এক্রে পৌঁছানোর জন্য একটি বিশাল বহর নিয়ে মেসিনা ছেড়ে যান। কিন্তু ঝড়ের কারণে বহরটি ছত্রভঙ্গ হয়ে যায়। কিছু খোঁজাখুঁজির পর তাঁর বোন এবং তাঁর বাগদত্তা বেরেঙ্গারিয়াকে বহনকারী নৌকাটি সাইপ্রাসের দক্ষিণ উপকূলে এবং গুপ্তধনের জাহাজ সহ আরও বেশ কয়েকটি জাহাজের ধ্বংসাবশেষের সাথে নোঙ্গর করা অবস্থায় পাওয়া যায়। ধ্বংসাবশেষ থেকে বেঁচে যাওয়া লোকদের এই দ্বীপের স্বৈরাচারি শাসক আইজাক কমেনিওসের বন্দী করে নিয়ে যাওয়া হয়েছিল। ১১৯১ সালের ১লা মে রিচার্ডের বহর সাইপ্রাসের লিমাসল বন্দরে পৌঁছায়। তিনি আইজাককে সকল বন্দী এবং সম্পদ মুক্ত করে দেয়ার নির্দেশ দিয়েছিলেন। আইজাক প্রত্যাখ্যান করলে, রিচার্ড তার বাহিনী নিয়ে লিমাসল দখল করে নেন।
লিমাসল থাকাকালীন রিচার্ড দ্য লায়ন-হার্টেড নাভারের বেরেঙ্গারিয়াকে বিয়ে করেছিলেন, তিনি নাভারের রাজা ষষ্ঠ সানচোর প্রথম কন্যা। এই বিয়েটি ১১৯১ সালের ১২ইমে সেন্ট জর্জের চ্যাপেলে অনুষ্ঠিত হয়েছিল এবং এতে রিচার্ডের বোন জোয়ান উপস্থিত ছিলেন, যাকে তিনি সিসিলি থেকে নিয়ে এসেছিলেন। বিবাহটি প্রচণ্ড আড়ম্বরপূর্ণ এবং জাঁকজমকপূর্ণভাবে উদযাপিত হয়েছিল। অন্যান্য বিশাল অনুষ্ঠানের মধ্যে একটি ছিল দ্বৈত রাজ্যাভিষেক অনুষ্ঠান: রিচার্ড সাইপ্রাসের রাজা, এবং বেরেঙ্গারিয়া ইংল্যান্ড ও সাইপ্রাসের রানী হিসেবে অভিষিক্ত হয়েছিলেন।
অ্যাংলো-নর্মানদের ক্ষিপ্র বিজয় যতটা মনে হয়েছিল তার চেয়ে বেশি গুরুত্বপূর্ণ প্রমাণিত হয়েছিল। এই দ্বীপটি পবিত্র ভূখণ্ডের সাথে সমুদ্র পথে একটি গুরুত্বপূর্ণ কৌশলগত অবস্থান দখল করেছিল যা খ্রিস্টানরা করতে পারেনি। বিজয়ের পরপরই সাইপ্রাস নাইট টেম্পলারের কাছে বিক্রি করে দেয়া হয় এবং পরে এটি গাই ডি লুসিনান দ্বারা ১১৯২ সালে পুনরায় অধিগ্রহণ করে এবং এটি একটি স্থিতিশীল সামন্ত রাজ্যে পরিণত হয়। কেবলমাত্র ১৪৮৮ সালে ভেনেসীয়রা এই দ্বীপের পূর্ণ নিয়ন্ত্রণ অর্জন করেছিল, যা ১৫৭১ সালে ফামাগুস্তার পতনের আগ পর্যন্ত খ্রিস্টানদের শক্ত নিয়ন্ত্রণে ছিল।
ক্যানারি দ্বীপপুঞ্জ
বেথেনকোর্ট ক্যাস্টিলের তৃতীয় হেনরির সামন্ত হিসেবে ক্যানারি দ্বীপপুঞ্জের রাজা উপাধি নিয়েছিলেন। ১৪১৮ সালে, জিনের ভাগ্নে ম্যাকিয়ট ডি বেথেনকোর্ট এই দ্বীপপুঞ্জের অধিকার দ্বিতীয় কাউন্ট ডি নিবেলা এনরিক পেরেজ দে গুজমেনের কাছে বিক্রি করে দিয়েছিলেন।
নরম্যান আইন
নর্ম্যান্ডির প্রথাগত আইন দশম এবং ত্রয়োদশ শতাব্দীর মধ্যে বিকশিত হয়েছিল এবং চ্যানেল দ্বীপপুঞ্জের জার্সি এবং গার্নেসীয় আইনী ব্যবস্থার মাধ্যমে আজও টিকে আছে। নর্মানরা প্রথাগত আইনকে তাদের এবং তাদের সহকর্মীদের দ্বারা ব্যবহার করার জন্য দুজন বিচারক দ্বারা ল্যাটিন ভাষায় দুটি প্রতিলিপি তৈরি করেছিল। এগুলো ছিল ট্রেস এনসিয়েন কৌটুমিয়র (খুব প্রাচীন রীতিনীতি) যা ১২০০ এবং ১২৪৫ এর মধ্যে রচিত; এবং গ্র্যান্ড কৌতুমিয়র ডি নরম্যান্ডি (নর্ম্যান্ডির দুর্দান্ত রীতি, মূলত সুমা ডি লেজিবাস নর্মেনিয়ায় ইন কিউরিয়া ল্যাকালিতে) যা১২৩৫ এবং ১২৪৫ এর মধ্যে রচিত।
স্থাপত্য
থাম্ব|লন্ডনের হোয়াইট টাওয়ারের অন্তর্ভুক্ত একটি নিখুঁত নর্মান ভবন। নরম্যান স্থাপত্য সাধারণত যে অঞ্চলগুলো তারা পরাজিত করেছিল তার স্থাপত্য ইতিহাসে একটি নতুন ধারা হিসেবে দাঁড়িয়েছে। তারা ইংল্যান্ড, ইতালি এবং আয়ারল্যান্ডে একটি অনন্য রোমানেস্কিক বৈশিষ্ট্য ছড়িয়ে দিয়েছিল এবং তাদের উত্তর ফরাসি শৈলীর দুর্গসজ্জা এই অঞ্চলগুলোর সামরিক ভূমিরূপকেই মূলত পরিবর্তিত করেছিল। বিশেষত জানালা এবং দরজার প্রবেশপথ এবং বৃহৎ জায়গাগুলোতে এবং প্রচুর পরিমাণে বৃত্তাকার খিলান দ্বারা তাদের নকশাগুলো চিহ্নিত করা যেত।
ইংল্যান্ডে নর্মান স্থাপত্যের সময়টি তখনই অ্যাংলো-স্যাক্সনদের উত্তরাধিকারে পরিণত হয়েছিল এবং আদি গথিকের পূর্বসূরি ছিল। দক্ষিণ ইতালিতে নরম্যানরা ইসলামী, লম্বার্ড এবং বাইজেন্টাইন নির্মাণের কৌশলগুলিকে নিজের মধ্যে অন্তর্ভুক্ত করেছিল, সিসিলি রাজ্যে তারা নর্মান-আরব স্থাপত্য নামে পরিচিত এক অনন্য শৈলীর সূচনা করেছিল।
ভিজ্যুয়াল আর্ট
ভিজ্যুয়াল আর্টে নরম্যানদের কোন সমৃদ্ধ ও স্বতন্ত্র সংস্কৃতিক ঐতিহ্য ছিল না। তবে, একাদশ শতাব্দীর গোড়ার দিকে, ডিউকরা সমস্ত মঠে ক্লুনিয়াক সংস্কারকে উত্সাহিত করে গির্জা সংস্কারের একটি কর্মসূচি শুরু করেন এবং বিশেষত স্ক্রিপটোরিয়ার (লেখার স্থান) প্রসার এবং হারিয়ে যাওয়া আলোকিত পাণ্ডুলিপিগুলির একটি সংকলন পুনর্গঠনের মাধ্যমে বৌদ্ধিক অনুশাসনগুলির পৃষ্ঠপোষকতা করেন। ডিউকরা গির্জাকে তাদের দ্বিধাবিভক্ত ডূচেকে একত্রিত করার শক্তি হিসাবে ব্যবহার করছিলেন। নরম্যান শিল্প এবং জ্ঞানবিদ্যার এই "নবজাগরণ" এ অংশ নেওয়া প্রধান মঠগুলি হলে মন্ট-সেইন্ট-মিশেল, ফ্যাক্যাম্প, জুমিয়েজস, বেক, সেন্ট-উয়েন, সেন্ট-এভ্রোয়েল এবং সেন্ট-ওয়ানড্রিল। এই কেন্দ্রগুলি তথাকথিত "উইনচেস্টার স্কুল" এর সংস্পর্শে ছিল, যা নরম্যান্ডিতে বিশুদ্ধ ক্যারোলিঞ্জিয়ান শৈল্পিক ঐতিহ্যের পথ করে দিয়েছিল। একাদশ শতাব্দীর চূড়ান্ত দশকে এবং দ্বাদশ শতাব্দীর প্রথম দশকে, সংক্ষিপ্ত হলেও নরম্যান্ডি অলঙ্কৃত পান্ডুলিপির এক স্বর্ণযুগ দেখতে পেয়েছিল। এই শতাব্দীর মাঝামাঝিতে নর্ম্যান্ডির প্রধান স্ক্রিপটোরিয়াটি কাজ করা বন্ধ করে দেয়। বাম|থাম্ব|একজন ইতালীয়-নর্মান শিল্পীর নিপুণতায় ব্রোঞ্জের তৈরি সিংহ মূর্তি। বর্তমানে মেট্রোপলিটন মিউজিয়াম অফ আর্টে সংরক্ষিত রয়েছে। ষোড়শ শতাব্দীতে ফরাসী ধর্মযুদ্ধ এবং আঠারো শতাব্দীতে ফরাসী বিপ্লব ধারাবাহিকভাবে নর্মান সৃজনশীলতার স্থাপত্য ও শৈল্পিক অবশেষের যা কিছু ছিল তা ধ্বংস করে দেয়। প্রথম ঘটনা ভয়াবহ সহিংসতার মাধ্যমে অনেক নর্মান অট্টালিকার অনিয়ন্ত্রিত ধ্বংস সাধন করেছিল; পরবর্তীকালে ধর্মের উপর হামলার ফলে যে কোনও ধরনের ধর্মীয় বিষয়গুলো উদ্দেশ্যমূলকভাবে ধ্বংস করা হয়েছিল এবং এতে সামাজিক অস্থিতিশীলতা দরুণ ব্যাপক লুটপাট হয়।
এখন পর্যন্ত নরম্যান শিল্পের সর্বাধিক বিখ্যাত কাজ হ'ল বায়াক্স টেপেষ্ট্রি, যা কোনও টেপস্ট্রি নয় বরং মূলত একটি সূচিকর্ম। এটি বায়াক্সের বিশপ ওডো,এবং কেন্টের প্রথম আর্ল দ্বারা নির্দেশিত হয়েছিল যাতে কেন্টের স্থানীয়দেরকে নিয়োগ করেছিল যারা নর্ডিক ঐতিহ্যের ধারক ছিল এবং ডেনিশ ভাইকিংস দ্বারা পূর্ববর্তী অর্ধ শতাব্দীতে তাদের আগমন ঘটেছিল।
ব্রিটেনে নরম্যান আর্ট মূলত পাথর বা ধাতব কাজ হিসেবে টিকে আছে যেমন- ক্যাপিটালস এবং ব্যাপটিসমাল ফন্টস। তবে দক্ষিণ ইতালিতে গ্রীক, লম্বার্ড এবং আরব পূর্বসুরিদের দ্বারা প্রভাবিত নর্মান শিল্পকর্মের ধরনগুলো প্রচুর পরিমাণে টিকে আছে। পালেরমোতে রক্ষিত রাজকীয় রাজসজ্জায় বাইজেন্টাইনীয় ধরনের মুকুট এবং রাজ্যাভিষেকের পোশাক আরবি লিপি ব্যবহারে আরবের দক্ষ কারুকার্যের সাক্ষ্য বহন করছে । অনেক গীর্জায় ভাস্কর্যযুক্ত ঝরনা, খিলান এবং খুব লক্ষ্যণীয়ভাবে মোজাইক দেখা যায় যা নর্মান ইতালিতে প্রচলিত ছিল এবং গ্রীক ঐতিহ্যকেও প্রবলভাবে আকর্ষণ করেছিল। লম্বার্ড স্যালার্নো একাদশ শতাব্দীতে আইভরিওয়ার্কের বা হাতি দাঁতের কারুকার্যের মূলকেন্দ্র ছিল এবং এটি নরম্যান আধিপত্য থাকা অবস্থায় অব্যাহত ছিল। পবিত্র ভূমি ভ্রমণকারী ফরাসী ক্রুসেডাররা তাদের সাথে যে ফ্রেঞ্চ নিদর্শনগুলি নিয়ে এসেছিল সেগুলো দক্ষিণ ইতালিতে তাদের নর্মান জ্ঞাতিদের গীর্জায় উপহার হিসেবে প্রদান করেছিল। এই কারণে অনেক দক্ষিণ ইতালীয় গীর্জা তাদের দেশীয় নিদর্শনের পাশাপাশি ফ্রান্স থেকে আসা নিদর্শনগুলোও সংরক্ষণ করে।
সঙ্গীত
একাদশ শতাব্দীতে ধ্রুপদী সংগীতের ইতিহাসে নরম্যান্ডিতে বেশ কয়েকটি গুরুত্বপূর্ণ বিষয়ের বিকাশস্থল ছিল। ফ্যাক্যাম্প মঠ এবং সেন্ট-আওয়ারল মঠ দুটো ছিল সংগীত উৎপাদন ও শিক্ষার কেন্দ্র। ফ্যাক্যাম্পে, উইলিয়াম অফ ভলপিয়ানো এবং জন অফ রেভেন্না এই দুজন ইতালীয় মঠাধ্যক্ষের অধীনে, অক্ষরের সাহায্যে সুর লেখার ব্যবস্থা তৈরি করা হয়েছিল এবং শেখানো হতো। এটি আজও ইংলিশ এবং জার্মান-ভাষী দেশগুলিতে পিচ বা স্বরকম্পাঙ্ক প্রকাশের সবচেয়ে সাধারণ রূপ। এছাড়াও ফ্যাক্যাম্পে, স্টাফ (মিউজিকাল নোটেশন) প্রথম একাদশ শতাব্দীতে বিকাশ লাভ করেছিল এবং শেখানো হতো যাকে কেন্দ্র করে নিউমেরও (মিউজিকাল নোটেশন) সূচনা হয়েছিল। জার্মান আ্যবট বা মঠাধ্যক্ষ আইম্বার্ডের অধীনে, লা ট্রিনিটি-ডু-মন্ট সুর সমন্বয়ের কেন্দ্রস্থলে পরিণত হয়েছিল।
সেন্ট এভ্রোল-এ, সমবেত সঙ্গীতের একটি ঐতিহ্য বিকাশ লাভ করেছিল এবং নরম্যান্ডিতে বিখ্যাত হয়েছিল। নর্মান মঠাধ্যক্ষ রবার্ট ডি গ্রান্টসেমিনিলের অধীনে সেন্ট-ইভরুলের বেশ কয়েকজন সন্ন্যাসী দক্ষিণ ইতালিতে পালিয়ে যান, যেখানে তারা রবার্ট গুইকার্ডের পৃষ্ঠপোষকতা পেয়েছিলেন এবং সান'এফেমিয়া লামেজিয়ায় একটি লাতিন বিহার প্রতিষ্ঠা করেছিলেন। সেখানে তারা সঙ্গীতের ঐতিহ্য অব্যাহত রেখেছিলেন।<references group="তথ্যসূত্র" />
সামসুল হক (কবি)
সামসুল হক  (Samsul Haq) ( ১৬ ডিসেম্বর, ১৯৩৬ - ১৪ মার্চ,১৯৯৭ ) অবিভক্ত বাংলায় মার্কসীয় দর্শনে বিশ্বাসী বাঙালি কবি ও লেখক।
জন্ম ও সংক্ষিপ্ত জীবনী
কবি সামসুল হকের জন্ম অবিভক্ত বাংলার অধুনা পশ্চিমবঙ্গের দক্ষিণ চব্বিশ পরগনা জেলার রায়দিঘি থানার চাঁদপাশা গ্রামে। পিতা আবদুল কাদের গাজী, মাতা সফুরা বেগম। পড়াশোনা গ্রামের স্কুলে। ১৯৫৪ খ্রিস্টাব্দে সীতারাম শিক্ষা নিকেতন স্কুল থেকে স্কুল ফাইনাল পাশ করেন। এরপর কলকাতার আশুতোষ কলেজ থেকে আই.এ ও বাংলায় স্পেশাল অনার্স নিয়ে স্নাতক হন ১৯৫৮  খ্রিস্টাব্দে। ১৯৬৫ খ্রিস্টাব্দে বি.টি পাশ করে শিক্ষকতা পেশা বেছে নেন। কাকদ্বীপ উচ্চ মাধ্যমিক বিদ্যালয়ে আজীবন শিক্ষকতা করেন।
সাহিত্যকর্ম
ছাত্রাবস্থাতেই সামসুল হকের লেখালেখিতে উৎসাহ ছিল। শিক্ষকতার সাথে ব্যস্ত থেকেছেন  সম্পাদনার কাজেও। তার পছন্দের কবি ছিলেন বীরেন্দ্র চট্টোপাধ্যায়। মানবেন্দ্রনাথ রায়ের অনুগামী হিসাবে  মার্কসীয় দর্শনে বিশ্বাসী ছিলেন। সামাজিক অবক্ষয় ও যুগের পরিবর্তনের ধারাগুলি তার কবিতায় ঘুরে-ফিরে এসেছে তার কবিতায় ও লেখায়। সুগত চৌধুরী ছদ্মনাম ব্যবহার করতেন প্রথমদিকে। তার বেশ কিছু কবিতা ফরাসি, জার্মান ও ইংরাজী ভাষাতেও অনূদিত হয়েছে।তার রচিত গ্রন্থগুলির মধ্যে উল্লেখযোগ্যগ্রন্থগুলি হল -
তার সম্পাদিত কবিতা সংকলন হল - তার সম্পাদিত পত্রিকা-
কামচাতকা উপদ্বীপ
thumb|right|200px|উত্তর-পূর্ব এশিয়ার খণ্ড মানচিত্রে কামচাতকা উপদ্বীপের অবস্থান thumb|right|200px|কামচাতকা উপদ্বীপের ভূ-সংস্থানিক মানচিত্র কামচাতকা উপদ্বীপ (полуо́стров Камча́тка পলুওস্তভ়্‌ কাম্‌চাৎকা) রাশিয়ার পূর্ব প্রান্তে সাইবেরিয়া অঞ্চলের আগ্নেয় পর্বতময়, তুষারাচ্ছন্ন উপদ্বীপ। দ্বীপটি বেরিং সাগর ও ওখত্‌স্ক সাগরকে পৃথক করে দক্ষিণ দিকে বিস্তৃত হয়েছে। রাজধানী পেত্রোপাভলভ্‌স্ক এলাকার একমাত্র বড় শহর। দক্ষিণে কিছু কৃষিকাজ হয়, তবে মাছ ধরা ও শিকার এখানকার প্রধান উপজীবিকা। কামচাতকাতে অনেকগুলি সক্রিয় আগ্নেয়গিরি আছে। এদের মধ্যে ক্লিউচেভ্‌স্কায়া সোপকা পর্বতের উচ্চতা ৪,৭৫০ মিটার বা ১৬৫১২ ফুট। এলাকাটি খনিজ পদার্থে সমৃদ্ধ হলেও খননশিল্প এখনও তেমন বিকাশ লাভ করে নি।
১২৫০ কিমি দীর্ঘ এবং ৪,৭২,৩০০ বর্গকিলোমিটার আয়তনের কামচাতকা উপদ্বীপের মধ্য দিয়ে উত্তর-পশ্চিম থেকে দক্ষিণ-পূর্ব বরাবর দুইটি সক্রিয় আগ্নেয় পর্বতশ্রেণী বিস্তৃত। এগুলির মধ্যে প্রশস্ত সমতল এলাকা অবস্থিত। সর্বোচ্চ শৃঙ্গটির নাম ক্লিউচেভস্কায়া সোপকা নামের একটি আগ্নেয়গিরি (৪,৭৫০ মিটার), যা পূর্বের পর্বতমালাটিতে অবস্থিত। উপদ্বীপের পশ্চিম উপকূলে সমুদ্র সমতল থেকে গড়ে ৬৫০ মিটার উচ্চতায় অবস্থিত একটি তুন্দ্রা অঞ্চল অবস্থিত। পূর্ব উপকূলে খাড়া পর্বতঢালবিশিষ্ট। পূর্ব উপকূলের ধার ঘেঁষে প্রশান্ত মহাসাগরে ১০,৫০০ মিটার গভীর কুরিল-কামচাতকা সমুদ্রখাত অবস্থিত।
উপদ্বীপের মূল নদীর নাম কামচাতকা নদী। এটি উস্ত-কামচাতস্ক শহরের কাছে বেরিং সাগরে পতিত হয়েছে। মাছ ধরা এখানকার মানুষের প্রধান উপজীবিকা। পশু শিকার করাও একটি গুরুত্বপূর্ণ অর্থনৈতিক কর্মকাণ্ড। কামচাতকা উপদ্বীপে প্রচুর মেরু ভল্লুক, হরিণ, সীলমাছ, সেবল, ভোঁদড়, এবং পাহাড়ি ভেড়া আছে। প্রাকৃতিক সম্পদের মধ্যে আছে খনিজ তেল, সোনা, লোহা, তামা, কয়লা এবং সালফার। এখানে আলু, সবজি ও খাদ্যশস্য জন্মানো হয়। কামচাতকা উপদ্বীপে কোরিয়াক, কামচাদাল, চীনা, কোরীয়, রুশ এবং তুঙ্গুস জাতির লোকেরা বাস করে। মোট জনসংখ্যা ৪ লক্ষের কিছু বেশি।
কামচাতকার আগ্নেয়গিরিগুলি একটি ইউনেস্কো বিশ্ব ঐতিহ্যবাহী স্থান।
মারিয়া বেলো
মারিয়া এলেনা বেলো (Maria Elena Bello; জন্ম: ১৮ এপ্রিল ১৯৬৭) হলেন একজন মার্কিন অভিনেত্রী ও লেখিকা। তিনি চিকিৎসা নাট্যধর্মী ইআর (১৯৯৭-১৯৯৮)-এ ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন। তিনি দ্য কুলার (২০০৩) ছবিতে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং আ হিস্ট্রি অব ভায়োলেন্স ছবিতে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
দ্য গার্ডিয়ান অনুসারে তিনি অস্কারের মনোনয়ন না পাওয়া অন্যতম সেরা একজন অভিনেত্রী।
প্রারম্ভিক জীবন
বেলো ১৯৬৭ সালের ১৮ই এপ্রিল পেনসিলভেনিয়া অঙ্গরাজ্যের নরিসটাউনে জন্মগ্রহণ করেন। তার মা ক্যাথি বিদ্যালয়ের সেবিকা ও শিক্ষক এবং বাবা জো বেলো একজন টিকাদার। তার বাবা ইতালির মন্তেললার বংশোদ্ভূত ইতালীয় মার্কিন এবং মা পোলীয় মার্কিন। বেলো শ্রমিক-শ্রেণীয় রোমান ক্যাথলিক পরিবারে বেড়ে ওঠেন এবং পেনসিলভেনিয়ার র‍্যাডনরের আর্চবিশপ জন ক্যারল হাই স্কুলে পড়াশোনা করেন। তিনি ভিলানোভা বিশ্ববিদ্যালয়ে রাষ্ট্রবিজ্ঞান বিষয়ে পড়াশোনা করেন। স্নাতক সম্পন্নের পর বেলো একাধিক নিউ ইয়র্ক মঞ্চনাটকে কাজের মধ্য দিয়ে অভিনয়ের দক্ষতা অর্জন করেন।
কর্মজীবন
থাম্ব|বাম|200px|২০১০ সালে [[ইন্ডিপেন্ডেন্ট স্পিরিট পুরস্কারে বেলো]] বেলোর শুরুর দিকের টেলিভিশন কর্মগুলো হল দ্য কমিশ (১৯৯১), ডিউ সাউথ (১৯৯৪), নোহোয়ার ম্যান (১৯৯৫), মিজারি লাভস কোম্পানি (১৯৯৫)-এর কয়েকটি পর্বে অভিনয়। তিনি গোয়েন্দা টিভি ধারাবাহিক মিস্টার অ্যান্ড মিসেস স্মিথ-এর মিসেস স্মিথ চরিত্রে অভিনয় করে প্রথম সফলতা অর্জন করেন, তবে ধারাবাহিকটি ৮ সপ্তাহ চলার পর বন্ধ হয়ে যায়। এরপর তিনি চিকিৎসা নাট্যধর্মী ইআর-এর তৃতীয় মৌসুমের (১৯৯৭) শেষ তিনটি পর্বে এবং চতুর্থ মৌসুমে (১৯৯৮) নিয়মিতভাবে ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন।
বেলো কয়োট আগলি (২০০০) দিয়ে চলচ্চিত্রে আগমন করেন। তিনি দ্য কুলার (২০০৩) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি আ হিস্ট্রি অব ভায়োলেন্স (২০০৫) চলচ্চিত্রে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
ব্যক্তিগত জীবন
বেলোর প্রাক্তন প্রেমিক ড্যান ম্যাকডারমটের ঔরসে এক পুত্র রয়েছে। ২০১৩ সালের নভেম্বর মাসে তিনি তার তৎকালীন সঙ্গী ক্লের মুনের সাথে তার সমকামী সম্পর্কের কথা লিখেন।
নাসদীয়সূক্ত
নাসদীয়সূক্ত (नासदीयसूक्तम्, ; সৃষ্টি-উৎপত্তি সূক্ত নামেও পরিচিত) হল ঋগ্বেদের দশম মণ্ডলের ১২৯তম সূক্ত। এটি বিশ্বতত্ত্ব ও ব্রহ্মাণ্ডের উৎপত্তির ধারণা ব্যাখা করে। বিশ্বসৃষ্টির বিষয়ে বিশেষ কিছু টিকাসহ তথ্যপ্রদানের জন্য সূক্তটি ভারতীয় দার্শনিক ও পাশ্চাত্য দার্শনিক মহলে প্রসিদ্ধ।
নাসদীয়সূক্তের মন্ত্রদ্রষ্টা ঋষি প্রজাপতি পরমেষ্ঠী। সূক্তটির দেবতা হলেন ভাববৃত্ত। এটি ত্রিষ্টুপ ছন্দে সাতটি ঋকে রচিত।
অনুবাদ (মূলসহ)
नासदासीन्नो सदासीत्तदानीं नासीद्रजो नो व्योमा परो यत्। किमावरीवः कुह कस्य शर्मन्नम्भः किमासीद्गहनं गभीरम् ॥১॥
न मृत्युरासीदमृतं न तर्हि न रात्र्या अह्न आसीत्प्रकेतः। आनीदवातं स्वधया तदेकं तस्माद्धान्यन्न परः किञ्चनास ॥২॥
तम आसीत्तमसा गूहळमग्रे प्रकेतं सलिलं सर्वाऽइदम्। तुच्छ्येनाभ्वपिहितं यदासीत्तपसस्तन्महिनाजायतैकम् ॥৩॥
कामस्तदग्रे समवर्तताधि मनसो रेतः प्रथमं यदासीत्। सतो बन्धुमसति निरविन्दन्हृदि प्रतीष्या कवयो मनीषा ॥৪॥
तिरश्चीनो विततो रश्मिरेषामधः स्विदासीदुपरि स्विदासीत्। रेतोधा आसन्महिमान आसन्त्स्वधा अवस्तात्प्रयतिः परस्तात् ॥৫॥
को अद्धा वेद क इह प्र वोचत्कुत आजाता कुत इयं विसृष्टिः। अर्वाग्देवा अस्य विसर्जनेनाथा को वेद यत आबभूव ॥৬॥
इयं विसृष्टिर्यत आबभूव यदि वा दधे यदि वा न। यो अस्याध्यक्षः परमे व्योमन्त्सो अङ्ग वेद यदि वा न वेद ॥৭॥
বাংলা প্রতিলিপি: নাসদাসীন্নো সদাসীত্তদানীং নাসীদ্রজো নো ব্যোমা পরো যৎ। কিমাবরীবঃ কুহ কস্য শর্মন্নম্ভঃ কিমাসীদ্গহনং গভীরম্॥১॥ ন মৃত্যুরাসীদমৃতং ন তর্হি ন রাত্র্যা অহ্ন আসীৎপ্রকেতঃ । আনীদবাতং স্বধয়া তদেকং তস্মাদ্ধান্যন্ন পরঃ কিং চনাস॥২॥ তম আসীত্তমসা গূল়্হমগ্রেঽপ্রকেত সলিলং সর্বমা ইদম্ । তুচ্ছ্যনাভ্বপিহিতং যদাসীত্তপসস্তন্মহিনাজায়লতৈকম্॥ ৩॥ কামস্তদগ্রে সমবর্ততাধি মনসো রেতঃ প্রথমং যদাসীৎ। সতো বন্ধুমসতি নিরবিন্দন্হৃদি প্রতীষ্যা কবয়ো মনীষা॥৪॥ তিরশ্চীনো বিততো রশ্মিরেষামধঃ স্বিদাসীদুপরি স্বিদাসীৎ। রেতোধা আসন্মহিমান আসন্স্বধা অবস্তাৎপ্রয়তিঃ পরস্তাৎ॥৫॥ কো অদ্ধা বেদ ক ইহ প্র বোচৎকুত আজাতা কুত ইয়ং বিসৃষ্টিঃ। অর্বাগ্দেবা অস্য বিসর্জনেনাথা কো বেদ যত আবভূব॥৬॥ ইয়ং বিসৃষ্টির্যত আবভূব যদি বা দধে যদি বা ন। যো অস্যাধ্যক্ষঃ পরমে ব্যোমন্সো অঙ্গ বেদ যদি বা ন বেদ॥ ৭॥
তৎকালে যাহা নাই, তাহাও ছিল না, যাহা আছে তাহাও ছিল না। পৃথিবীও ছিল না, অতি দূরবিস্তার আকাশও ছিল না। আবরণ করে এমন কি ছিল? কোথায় কাহার স্থান ছিল? দুর্গম ও গম্ভীর জল কি তখন ছিল?
তখন মৃত্যুও ছিল না, অমরত্বও ছিল না, রাত্রি ও দিনের প্রভেদ ছিল না। কেবল সেই একমাত্র বস্তু বায়ুর সহকারিতা ব্যতিরেকে আত্মামাত্র অবলম্বনে নিশ্বাস প্রশ্বাস যুক্ত হইয়া জীবিত ছিলেন। তিনি ব্যতীত আর কিছুই ছিল না।
সর্বপ্রথমে অন্ধকারের দ্বারা অন্ধকার আবৃত ছিল। সর্বত্রই চিহ্ন বর্জিত ও চতুর্দিক জলময় ছিল। অবিদ্যমান বস্তু দ্বারা সেই সর্বব্যাপী আচ্ছন্ন ছিলেন। তপস্যার প্রভাবে সেই এক বস্তু জন্মিলেন।
সর্বপ্রথমে মনের উপর কামের আবির্ভাব হইল। তাহা হইতে সর্বপ্রথম উৎপত্তি কারণ নির্গত হইল। বুদ্ধিমানগণ বুদ্ধি দ্বারা আপন আপন হৃদয়ে পর্যালোচনা-পূর্বক অবিদ্যমান বস্তুতে বিদ্যমান বস্তুর উৎপত্তি স্থান নিরূপণ করিলেন।
রেতোধা পুরুষেরা উদ্ভব হইলেন। মহিমাসকল উদ্ভব হইলেন। উহাদিগের রশ্মি দুই পার্শ্বে ও নিম্নের দিকে এবং ঊর্ধ্ব দিকে রহিলেন।
কেই বা প্রকৃত জানে? কেই বা বর্ণনা করিবে? কোথা হইতে জন্মিল? কোথা হইতে নানা সৃষ্টি হইল? দেবতারা এই সমস্ত নানা সৃষ্টির পর হইয়াছেন। কোথা হইতে যে হইল, তাহা কেই বা জানে?
এই নানা সৃষ্টি যে কোথা হইতে হইল, কেহ সৃষ্টি করিয়াছেন কি করেন নাই, তাহা তিনিই জানেন, যিনি ইহার প্রভুস্বরূপ পরমধামে আছেন। অথবা তিনিও না জানিতে পারেন। (অনুবাদক - রমেশচন্দ্র দত্ত)
বহিঃসংযোগ
Carl Sagan's 'COSMOS' mentioning Nasadiya Sukta.YouTube link
হাঙ্গেরিতে উন্মুক্ত প্রবেশাধিকার
হাঙ্গেরিতে পণ্ডিত্যপূর্ণ যোগাযোগের উন্মুক্ত প্রবেশাধিকার সাম্প্রতিক বছরগুলিতে ডিজিটাল সংগ্রহশালা এবং শিক্ষায়তনিক প্রকাশকদের মাধ্যমে এবং অন্যান্য উপায়ে বিকশিত হয়েছে। ২০০৮ সালে বেশকয়েকটি শিক্ষায়তনিক গ্রন্থাগার হাঙ্গেরিয়ান উন্মুক্ত প্রবেশাধিকার সংগ্রহস্থল (হুনোর) সাহচর্য প্রতিষ্ঠা করে।
সংগ্রহস্থল
ডিজিটাল উন্মুক্ত-প্রবেশাধিকার সংগ্রহস্থলগুলিতে হাঙ্গেরির বেশকয়েকটি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত।
রয়া তলুই
রয়া তলুই (জন্ম ২২ মে, ১৯৬৬) একজন বিশিষ্ট কুর্দি - ইরানী সাংবাদিক, মানবাধিকার কর্মী এবং নারীবাদী। তিনি বর্তমানে মার্কিন যুক্তরাষ্ট্রে বসবাস করছেন। তার জন্ম পশ্চিম ইরানের বানেহে । তিনি বানেহ -এ তার হাইস্কুল ডিপ্লোমা এবং মাশাদ বিশ্ববিদ্যালয় থেকে মেডিকেল ল্যাবরেটরিতে পিএইচডি ডিগ্রি অর্জন করেছিলেন।
জীবন
তিনি মহিলাদের সম্বন্ধে একটি কুর্দি মাসিক পত্রিকা রাসান (রাইজিং আপ) -এর প্রধান সম্পাদক ছিলেন। ইরানের বিচার বিভাগ কর্তৃক ২০০৫ সালের গ্রীষ্মে  পত্রিকাটি বন্ধ না হওয়া পর্যন্ত পত্রিকার পাঁচটি সংখ্যা বসন্ত ও গ্রীষ্মে সানন্দাজে প্রকাশিত হয়েছিল। তিনি কুর্দিস্তানে শান্তি সমর্থনকারী কুর্দি মহিলাদের সংগঠনের প্রতিষ্ঠাতা। তিনি কুর্দি পেনের সদস্যও।
কুর্দি ও ইরানি নারীদের অধিকার রক্ষার পাশাপাশি কর্তৃপক্ষের স্পষ্ট  সমালোচনার কারণে ২০০৫ সালের এপ্রিল মাসে বিপ্লবী আদালতে তার বিচার করা হয় এবং তার বিরুদ্ধে জাতীয় নিরাপত্তা বিপন্ন করার অভিযোগ আনা হয়।
পশ্চিমা ইরানের কুর্দি অধ্যুষিত এলাকায় বিক্ষোভের পর, ২০০৫ সালের ২ আগস্ট তাকে গ্রেপ্তার করা হয়। ২০০৫ সালের অক্টোবরে জামিনে মুক্ত না হওয়া পর্যন্ত তাকে ৬৬ দিন জেলে রাখা হয়। কারাবন্দী লেখকের আন্তর্জাতিক পেন'স দিবসে, ২০০৫ সালের নভেম্বর মাসে তার কারাবাসের ঘটনা তুলে ধরা হয়েছিল। মুক্তির পর তিনি ইরান থেকে তুরস্কের উদ্দেশ্যে পালিয়ে যান এবং অবশেষে তিনি ২০০৬ সালের এপ্রিলে যুক্তরাষ্ট্রে আশ্রয় নেন। তিনি ২০০৬ সালে অক্সফাম নভিব/পেন পুরস্কার পেয়েছিলেন।
টাঙ্গাইল-৭
টাঙ্গাইল-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৬নং আসন।
সীমানা
টাঙ্গাইল-৭ আসনটি টাঙ্গাইল জেলার মির্জাপুর উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একাব্বর হোসেন বিনা প্রতিদ্বন্দ্বিতায় নির্বাচিত হন।
লেখ পজনান
কোলেয়োভি ক্লুব স্পোর্তোভি লেখ পজনান এসএ (, Lech Poznań; এছাড়াও লেখ পজনান নামে পরিচিত) হচ্ছে পজনান ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২০ সালের ১লা আগস্ট তারিখে প্রতিষ্ঠিত হয়েছে। লেখ পজনান তাদের সকল হোম ম্যাচ পজনানের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৩,২৬৯। বর্তমানে এই ক্লাবের ম্যানেজারের দায়িত্ব পালন করছেন দারিউশ জুরাভ এবং সভাপতির দায়িত্ব পালন করছেন কারোল ক্লিমশাক। নরওয়েজীয় রক্ষণভাগের খেলোয়াড় থমাস রগনে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লেখ পজনান এপর্যন্ত ১৮টি শিরোপা জয়লাভ করেছে; যার মধ্যে ৭টি একস্ত্রাকলাসা, ৫টি পোলীয় কাপ এবং ৬টি পোলীয় সুপার কাপ শিরোপা রয়েছে।
ক্যাবারেট (১৯৭২-এর চলচ্চিত্র)
thumb|চিত্র:ক্যাবারেট (১৯৭২-এর চলচ্চিত্র) পোস্টার
ক্যাবারেট হচ্ছে ১৯৭২ সালের সঙ্গীতনির্ভর একটি চলচ্চিত্র। চলচ্চিত্রটি বব ফোস পরিচালিত এবং লিজা মিনেলি, মাইকেল ইয়র্ক এবং জোল গ্রে অভিনীত। লিজা মিনেলি এই চলচ্চিত্রে অভিনয় করে সেরা অভিনেত্রীর অস্কার লাভ করেন।
৩য় সহস্রাব্দ
সমসাময়িক ইতিহাসে, গ্রেগরীয় বর্ষপঞ্জিতে অ্যানো ডোমিনি বা সাধারণ যুগের তৃতীয় সহস্রাব্দ হল বর্তমান সহস্রাব্দ যা ২০০১ থেকে ৩০০০(২১ থেকে ৩০ শতাব্দী) পর্যন্ত বিস্তৃত। চলমান ভবিষ্যৎ বিদ্যা বোঝার চেষ্টা করছেন যে কী ঘটতে পারে এবং এই সময়ের মধ্যে এবং তার পরেও কী পরিবর্তন হতে পারে।
২০৩০-এর দশক
দেখুন: ২০৩০-এর দশক
ছাত্র সংগ্রাম
ছাত্র সংগ্রাম হল একটি বাংলা ম্যাগাজিন, যা ভারতের ছাত্র ফেডারেশন, পশ্চিমবঙ্গ রাজ্য কমিটির অঙ্গ। এটি ১৯৬৪ সাল থেকে প্রকাশিত হচ্ছে এবং পশ্চিমবঙ্গে বামপন্থী ছাত্র আন্দোলনের বিকাশে একটি মহান ভূমিকা পালন করেছে। নিও প্রিন্টস পত্রিকাটির প্রকাশক। জানুয়ারী-ফেব্রুয়ারি ২০১১ এর মধ্যে এর প্রচলন ছিল প্রায় ৩০,০০০ কপি।
এজরা পাউন্ড
থাম্ব|279x279পিক্সেল|এজরা পাউন্ড
এজরা ওয়েস্টন লুমিস পাউন্ড (৩০ অক্টোবর ১৮৮৫ - ১ নভেম্বর ১৯৭২) একজন প্রবাসী আমেরিকান কবি এবং সমালোচক, শুরুর দিকের আধুনিক কাব্য আন্দোলনের একজন প্রধান ব্যক্তিত্ব ও দ্বিতীয় বিশ্বযুদ্ধকালীন সময়ে ইতালির একজন ফ্যাসিবাদী সহযোগী। তাঁর কাজের মধ্যে উল্লেখযোগ্য হলো রিপোস্টেস (১৯১২), হিউ সেলউইন মাউবারলি (১৯২০), এবং তার ৮০০ পৃষ্ঠার মহাকাব্য দ্য ক্যান্টোস (আনুমানিক ১৯১৭-১৯৬২)।
কবিতায় পাউন্ডের অবদান রাখার শুরু ২০ শতকের গোড়ার দিকে ইমাজিজমের বিকাশে তার ভূমিকার মধ্যদিয়ে। ইমাজিজম এমন একটি আন্দোলন যা ভাষার নির্ভুলতা এবং অর্থনীতির উপর জোর দেয়। বেশ কয়েকটি আমেরিকান সাহিত্য পত্রিকার বিদেশী সম্পাদক হিসাবে লন্ডনে কর্মরত অবস্থায় তিনি টিএস এলিয়ট, আর্নেস্ট হেমিংওয়ে এবং জেমস জয়েসের মতো সমসাময়িকদের কাজ আবিষ্কার ও গঠনে সহায়তা করেন। তিনি ১৯১৪ সালে জয়েসের এ পোর্ট্রেট অফ দ্য আর্টিস্ট অ্যাজ এ ইয়াং ম্যান, ইউলিসিসের ১৯১৮ সালের ধারাবাহিক প্রকাশ ও ১৯১৫ সালে এলিয়টের " দ্য লাভ সং অফ জে. আলফ্রেড প্রুফ্রক " প্রকাশে ভূমিকা রাখেন। হেমিংওয়ে 1932 সালে লিখেছিলেন, 19 শতকের শেষের দিকে বা 20 শতকের শুরুর দিকে জন্মগ্রহণকারী কবিদের পাউন্ডের দ্বারা প্রভাবিত না হওয়া "যেন একটি বড় তুষারঝড়ের মধ্য গিয়েও তার শীতলতা অনুভব না করার" মতোই।
প্রথম বিশ্বযুদ্ধের হত্যালীলায় ক্ষুব্ধ পাউন্ড অর্থনৈতিক পুঁজিবাদকে যুদ্ধের জন্য দায়ী করেন, যাকে তিনি " সুদ " বলে অভিহিত করেন। তিনি ১৯২৪ সালে ইতালিতে চলে আসেন এবং ১৯৩০ এবং ১৯৪০ এর মধ্যে সামাজিক ঋণ নামে পরিচিত একটি অর্থনৈতিক তত্ত্ব প্রচার করেন এবং ব্রিটিশ ফ্যাসিবাদী স্যার অসওয়াল্ড মোসলির মালিকানাধীন প্রকাশনার জন্য লেখালেখি করেন। তিনি বেনিটো মুসোলিনির ফ্যাসিবাদকে গ্রহণ করেন এবং অ্যাডলফ হিটলারের প্রতি সমর্থন প্রকাশ করেন। দ্বিতীয় বিশ্বযুদ্ধকালীন এবং ইতালিতে গণহত্যাকালীন সময়ে তিনি  জার্মান-অধিকৃত ইতালী ও ইতালিয়ান সরকারের জন্য কয়েকশত রেডিও ব্রডকাস্ট তৈরী করেন; এতে তিনি মার্কিন যুক্তরাষ্ট্র, ফ্র্যাঙ্কলিন ডি রুজভেল্ট, গ্রেট ব্রিটেন, আন্তর্জাতিক অর্থনীতি, অস্ত্র প্রস্তুত এবং বিক্রয়কারী, ইহুদী এবং যুদ্ধে প্ররোচনাকারী ও যুদ্ধ দীর্ঘায়িতকারীদের আক্রমণ করেন। যার ফলস্বরূপ তিনি ১৯৪৫ সালে ইতালিতে আমেরিকান বাহিনী দ্বারা রাষ্ট্রদ্রোহের অভিযোগে গ্রেপ্তার হন। তিনি পিসার একটি মার্কিন সামরিক শিবিরে কয়েক মাস কাটান; এর মধ্যে তিন সপ্তাহ খোলা আকাশের নিচে রাখা একটি লোহার খাঁচায় কাটান। পরবর্তীতে তিনি বিচারের জন্য অযোগ্য বলে বিবেচিত হন এবং ১২ বছরেরও বেশি সময় ধরে ওয়াশিংটন, ডিসির সেন্ট এলিজাবেথ মানসিক হাসপাতালে বন্দী অবস্থায় কাটান।
ইতালিতে কাস্টাডিতে থাকাকালীন সময়ে, পাউন্ড দ্য ক্যান্টোসের কিছু অংশের কাজ শুরু করেন যা দ্য পিসান ক্যান্টোস (১৯৪৮) নামে প্রকাশিত হয়, তিনি এই কাজের জন্য ১৯৪৯ সালে লাইব্রেরি অফ কংগ্রেস কর্তৃক বলিঞ্জেন প্রাইজ ফর পয়েট্রি পুরস্কারে ভূষিত হন। তার এই পুরস্কার প্রাপ্তি ব্যাপক বিতর্কের সৃষ্টি করে। তার সহকর্মী লেখকদের প্রচারণার পর, তিনি ১৯৫৮ সালে সেন্ট এলিজাবেথ থেকে মুক্তি পান। পাউন্ড ১৯৭২ সালে তার মৃত্যুর আগ পর্যন্ত সময় ইতালিতে কাটান। তার অর্থনৈতিক ও রাজনৈতিক অভিমতের কারণে মৃত্যুর পরও তার জীবন ও কাজ বিতর্কিতই থেকে যায়।
পারিবারিক ইতিহাস
পাউন্ডের পরিবারের উভয় পক্ষই ১৭ শতকে ইংল্যান্ড ত্যাগ করেন। তার বাবার দিকের অভিবাসী পূর্বপুরুষ ছিলেন জন পাউন্ড। জন পাউন্ড ছিলেন একজন কোয়েকার যিনি ১৬৫০ সালের দিকে ইংল্যান্ড থেকে এসেছিলেন। এজরার পিতামহী, সুসান অ্যাঞ্জেভাইন লুমিস, বিয়ে করেছিলেন থ্যাডিউস কোলম্যান পাউন্ডকে। আর তার মায়ের দিক থেকে, পাউন্ড ছিলেন উইলিয়াম ওয়াডসওয়ার্থের বংশধর। উইলিয়াম ওয়াডসওয়ার্থ ছিলেন একজন পিউরিটান যিনি ১৯৩২ সালে ইংলিশ ‘লায়ন’ নামক জাহাজ চড়ে বোস্টনে আসেন। ক্যাপ্টেন জোসেফ ওয়াডসওয়ার্থ কানেকটিকাট সংবিধান লিখতে সাহায্য করেছিলেন। ওয়েডসওয়ার্থ নিউইয়র্কের ওয়েস্টনে বিয়ে করেন; হার্ডিং ওয়েস্টন এবং মেরি পার্কার ছিলেন পাউন্ডের নানা-নানি। সামরিক বাহিনীতে চাকরি শেষের পর হার্ডিং বেকার হয়ে পড়েন, তাখন তার ভাই এজরা ওয়েস্টন এবং এজরার স্ত্রী, ফ্রান্সেস অ্যামেলিয়া ওয়েসেলস ফ্রিয়ার (আন্ট ফ্রাঙ্ক), পাউন্ডের মা ইসাবেলের দেখাশোনায় সাহায্য করেন।
প্রাথমিক শিক্ষা
alt=photograph|বাম|থাম্ব| চেলটেনহ্যাম মিলিটারি একাডেমির ইউনিফর্মে তার মায়ের সাথে পাউন্ড, ১৮৯৮ ইসাবেল পাউন্ড হেইলিতে সুখী ছিলেন না। ১৮৮৭ সালে তিনি ১৮ মাস বয়সী এজরাকে নিয়ে নিউইয়র্কে পাড়ি জমান। তার স্বামীও পরবর্তীতে নিউইয়র্কে আসেন এবং ফিলাডেলফিয়া মিন্টে একজন অ্যাসেয়ার হিসাবে একটি চাকরি খুঁজে পান। পাউন্ডের পরিবার জেনকিনটাউন, পেনসিলভানিয়ার ৪১৭ ওয়ালনাট স্ট্রিটে বাসাবদলের পর ১৮৯৩ সালে ১৬৬ ফার্নব্রুক অ্যাভিনিউ, উইনকোটে একটি ছয় বেডরুমের বাড়ি কিনেন। পাউন্ডের শিক্ষা শুরু হয় ডেম স্কুলে : ১৮৯২ সালে জেনকিনটাউনে মিস এলিয়টের স্কুলে এবং ১৮৯৩ সালে উইনকোটে হিথকক পরিবারের চেল্টেন হিলস স্কুলে। "রা" (উচ্চারণ "রে") নামে পরিচিত, তিনি ১৮৯৪ সালের সেপ্টেম্বর থেকে উইনকোট পাবলিক স্কুলে পড়াশোনা শুরু করেন। তার প্রথম প্রকাশনা ছিল ১৮৯৬ সালের ৭ নভেম্বর জেনকিনটাউন টাইমস- ক্রোনিকলে ("ইএল পাউন্ড, উইনকোট, ১১ বছর বয়সী") প্রকাশিত হওয়া উইলিয়াম জেনিংস ব্রায়ান সম্পর্কে একটি লিমেরিক, যিনি সবেমাত্র ১৮৯৬ সালের রাষ্ট্রপতি নির্বাচনে পরজিত হন।
১৮৯৭ সালে ১২ বছর বয়সী পাউন্ড চেলটেনহ্যাম মিলিটারি একাডেমিতে (সিএমএ) স্থানান্তরিত হন। সেখানে তিনি আমেরিকান গৃহযুদ্ধের ধাঁচের উর্দি গায়ে দিয়ে ড্রিলিং এবং কীভাবে গুলি করতে হয়- তার শিক্ষা নেন। পরের বছর তিনি তার মা এবং আন্টি ফ্রাঙ্কের সাথে প্রথম বিদেশ ভ্রমণ করেন। তার মা এবং আন্টি ফ্রাঙ্কের সাথে তিন মাসের এই সফরে তিনি ইংল্যান্ড, বেলজিয়াম, জার্মানি, সুইজারল্যান্ড, ইতালি, স্পেন এবং মরক্কো ভ্রমণ করেন। তিনি 1900 সাল পর্যন্ত সিএমএতে যুক্ত ছিলেন। এর মধ্যে কখনো কখনো একজন বোর্ডার হিসেবেও উপস্থিত ছিলেন, কিন্তু ধারণা করা হয় শেষ পর্যন্ত তিনি স্নাতক হননি।
বিশ্ববিদ্যালয়
alt=photograph|থাম্ব| হিলডা ডুলিটল, আনুমানিক ১৯২১ ১৯০১ সালে ১৫ বছর বয়সী পাউন্ড পেনসিলভানিয়া বিশ্ববিদ্যালয়ের লিবারেল আর্টস কলেজে ভর্তি হন। কয়েক বছর পরে তিনি বলেছিলেন যে তার লক্ষ্য ছিল সামরিক একাডেমির মহড়া এড়ানো। প্রথম বর্ষে তিনি জ্যামিতিতে একটি ডিস্টিঙ্কশন পান, কিন্তু তাছাড়া ল্যাটিনসহ(তার মেজর) তার অন্যান্য গ্রেড বেশিরভাগই খারাপ ছিল। তিনি ইংরেজি রচনায় বি এবং ইংরেজি সাহিত্যে পাস করেন। "অপ্রাসঙ্গিক বিষয় এড়াতে" তিনি তার দ্বিতীয়বর্ষে ডিগ্রি কোর্স "অ-ডিগ্রী বিশেষ ছাত্রের স্ট্যাটাসে" পরিবর্তন করেন। তিনি পেন’এ  ফ্রেটারনিটির  জন্য নির্বাচিত হননি, তবে তা তাকে বিব্রত করেছে বলে মনে হয় না।
তার বাবা-মা এবং খালা ফ্রাঙ্ক তাকে 1902 সালে আরও তিন মাসের ইউরোপীয় সফরে নিয়ে যান এবং পরের বছর তিনি খুব সম্ভব তার গ্রেডের কারণে নিউইয়র্কের ক্লিনটনের হ্যামিল্টন কলেজে স্থানান্তরিত হন। এবার আবারো ফ্রেটারনিটিতে যোগদানের জন্য তাকে আমন্ত্রণ জানানো হয়নি, তবে এবার তিনি আমন্ত্রণ পাবার আশা করেছিলেন। তিনি ল্যাটিন-বৈজ্ঞানিক কোর্সে ভর্তি হন, তবে সম্ভবত তিনি কিছু ক্লাসে অনুপস্থিত ছিলেন বলে মনে হয়। তার প্রতিলিপিতে ক্রেডিটের স্বল্পতা লক্ষণীয়। তিনি প্রোভেনসাল উপভাষা নিয়ে অধ্যয়ন করেন এবং দান্তে ও অ্যাংলো-স্যাক্সন কবিতা পড়েন, যার মধ্যে রয়েছে বেউলফ এবং দ্য সিফারার ।
হ্যামিল্টন থেকে 1905 সালে পিএইচবি নিয়ে স্নাতক হওয়ার পর তিনি পেনে ফিরে আসেন। সেখানে তিনি হিলডা ডুলিটলের প্রেমে পড়েন। ব্রাইন মাওর কলেজে ডুলিটলের জন্য তাঁর ২৫টি কবিতা হাতে বাঁধাই করে প্রকাশ করেন যার নাম দেন হিল্ডা’স বুক। (ডুলটল নিজেই পরবর্তীতে একজন কবি হিসেবে আত্মপ্রকাশ করেন, পাউন্ড তার নাম দেন এইচ.ডি. ) 1906 সালে রোমান্স ভাষায় এমএ পাস করার পর, তিনি লোপে দে ভেগার নাটকে জেস্টারদের উপর পিএইচডি থিসিস লেখার জন্য নিবন্ধন করেন। একটি দুই বছরের হ্যারিসন ফেলোশিপ তার শিক্ষা খরচ এবং $৫০০ অনুদান প্রদান করে, সেই অর্থ দিয়ে তিনি আবার ইউরোপে যান। তিনি রয়্যাল লাইব্রেরি সহ মাদ্রিদের বিভিন্ন লাইব্রেরিতে তিন সপ্তাহ কাটান। ৩১ মে ১৯০৬ -এ যখন রাজা আলফোনসোকে হত্যার চেষ্টা করা হয় তখন তিনি তিনি প্রাসাদের বাইরে দাঁড়িয়ে ছিলেন, নৈরাজ্যবাদী বলে ভুল হওয়ার ভয়ে তিনি পরে সেই শহর ছেড়ে চলে যান। স্পেনের পর তিনি প্যারিস এবং লন্ডন সফর করেন এবং 1906 সালের জুলাই মাসে মার্কিন যুক্তরাষ্ট্রে ফিরে আসেন। তার প্রথম প্রবন্ধ "Raphaelite Latin", সেই সেপ্টেম্বরে বুক নিউজ মান্থলি পত্রিকায় প্রকাশিত হয়। তিনি ১৯০৭ সালে ইংরেজির কোর্স শুরু করেন। সেখানে তিনি প্রায় সবার সাথেই ঝগড়া-বিবাদে জড়িয়ে পড়েন, বাদ যাননি বিভাগীয় প্রধান ফেলিক্স শেলিং ও। ১৯০৭ সালের বসন্তে তিনি বুঝতে পারেন যে তার ফেলোশিপ নবায়ন করা হবে না। শেলিং তাকে বলেন যে তিনি সবার সময় নষ্ট করছেন এবং অবশেষে পাউন্ড তার ডক্টরেট শেষ না করেই চলে যান।
শিক্ষকতা
১৯০৭ সালের সেপ্টেম্বর থেকে পাউন্ড ওয়াবাশ কলেজে ফরাসি এবং স্প্যানিশ শেখানো শুরু করেন। ওয়াবাশ কলেজ ছিলো ক্রাফোর্ডসভিল, ইন্ডিয়ানায় ৩৪৫ জন ছাত্রের একটি প্রেসবিটেরিয়ান কলেজ, যাকে তিনি " নরকের ষষ্ঠ বৃত্ত " বলে অভিহিত করেন। তার একজন প্রাক্তন ছাত্র তাকে প্রাণবন্ত(ছাত্রের ভাষায়- ব্রেথ অফ ফ্রেশ এয়ার) হিসেবে উল্লেখ করেছেন, কিন্তু অন্য আরেক ছাত্রের মতে, তিনি ছিলেন "এক্সিবিশনিস্ট, অহংকারী, আত্মকেন্দ্রিক এবং স্বেচ্ছাচারী"।
কয়েক মাস পর তাকে বরখাস্ত করা হয়। সেখানে ধূমপান নিষিদ্ধ ছিল, তবে তিনি তার রুমে সিগারিলো ধূমপান করতেন, যে রুমটা আবার ছিল প্রেসিডেন্টের অফিসের একই করিডোরে। ১৯০৮ সালের জানুয়ারিতে তাকে কলেজ ছেড়ে যেতে বলা হয় যখন তার বাড়িওয়ালা- ইডা এবং বেলে হল- তার ঘরে একজন মহিলাকে দেখতে পান। বরখাস্ত করায় হতবাক হয়ে, মার্চ মাসে নিউ ইয়র্ক থেকে আরএমএস স্লাভোনিয়া নামক জাহাজে করে ইউরোপের জন্য পাড়ি জমান।
লন্ডনে বসবাস
১৯০৮ সালের আগস্টে পাউন্ড এ লুম স্পেন্টোর ৬০টি কপি নিয়ে লন্ডনে চলে আসেন। মরিস হিউলেট, রুডইয়ার্ড কিপলিং এবং আলফ্রেড টেনিসনের মতো ইংরেজ কবিরা একটি বিশেষ ধরনের ভিক্টোরিয়ান শ্লোক জনপ্রিয় করে তুলেছিলেন যার বৈশিষ্ট্য ছিল আলোড়ন, আড়ম্বরপূর্ণ এবং প্রচারমূলক। আধুনিকতাবাদী পণ্ডিত জেমস ন্যাপের মতে, পাউন্ড কবিতা "ভার্সিফাইড নৈতিক প্রবন্ধ" এমন ধারণা প্রত্যাখ্যান করেছিলেন; তিনি চেয়েছিলেন স্বতন্ত্র অভিজ্ঞতার উপর, বিমূর্ত না বরং মূর্তের উপর তার মনোযোগ নিবদ্ধ করতে।
পাউন্ড প্রথমে ব্রিটিশ মিউজিয়াম রিডিং রুমের কাছাকাছি ৮ ডাচেস স্ট্রিটের একটি বোর্ডিং হাউসে থাকতেন; তিনি 1906 সালে ইউরোপ ভ্রমণের সময় বাড়িওয়ালার সাথে পরিচিত হন । তিনি শীঘ্রই আইলিংটনে চলে যান (সপ্তাহে ১২শিলিং ৬পেন্সের একটি সস্তা বোর্ড এবং লজিং’এ)। কিছুদিন পর তার বাবার পাঠানো ৪পাউন্ড পেয়ে তিনি সেন্ট্রাল লন্ডনে, গ্রেট টিচফিল্ড স্ট্রিটের কাছে ৪৮ ল্যাংহাম স্ট্রিটে ফিরে যেতে সক্ষম হন। বাড়িটির বর্ণনা "ক্যান্টো LXXX" ( দ্য পিসান ক্যান্টোস )’এ পাওয়া যায়।
ডরোথি শেক্সপিয়ারের সাথে পরিচয়, Personae
alt=photograph|বাম|থাম্ব| পাউন্ড 1914 সালে ডরোথি শেক্সপিয়ারকে বিয়ে করেন। 1909 সালে একটি সাহিত্য সভায় পাউন্ড ঔপন্যাসিক অলিভিয়া শেক্সপিয়ারের সাথে পরিচিত হন এবং পরে কেনসিংটনের 12 ব্রান্সউইক গার্ডেনে শেক্সপিয়ারের বাড়িতে, তার মেয়ে ডরোথির সাথে পরিচিত হন, যিনি পরবর্তীতে 1914 সালে পাউন্ডের পত্নী হন।
অচিরেই পাউন্ড মরিস হিউলেট, লরেন্স বিনয়ন, ফ্রেডেরিক ম্যানিং, আর্নেস্ট রাইস, মে সিনক্লেয়ার, এলেন টেরি, জর্জ বার্নার্ড শ, হিলেয়ার বেলোক, টিই হুলমে এবং এফএস ফ্লিন্ট ও সহ লন্ডনের প্রখ্যাত সাহিত্য ও সাহিত্যিকদের স্রোতে মিশে যান। অলিভিয়া শেক্সপিয়ারের পাউন্ডকে তার প্রাক্তন প্রেমিক, বিখ্যাত কবি ডব্লিউবি ইয়েটসের সাথে পরিচয় করিয়ে দেন। পাউন্ড ইতিমধ্যেই ইয়েটসকে তার বই A Lume Spento- এর একটি কপি পাঠিয়েছিলেন এবং ইয়েটস বইটিকে "মনোহর" বলে গ্রহণ করেন।  রিচার্ড অ্যাল্ডিংটনের মতে, লন্ডন পাউন্ডকে চিত্তাকর্ষক হিসেবে গ্রহণ করে। সংবাদপত্রগুলি তার সাক্ষাৎকার নেয়, এবং পাঞ্চ ম্যাগাজিনে তার উল্লেখ করা হয়, যেটি 23 জুন 1909-এ "মিস্টার এজেকিয়েল টন" কে বর্ণনা করে- " রবার্ট ব্রাউনিংয়ের পর কবিতার সবচেয়ে উল্লেখযোগ্য জিনিস"। ... নিরবচ্ছিন্ন পশ্চিমের চিত্র, ওয়ার্ডুর স্ট্রিটের শব্দভাণ্ডার, এবং বোরগিয়াক ইতালির অশুভ পরিত্যাগ"।
পটাসিয়াম কার্বনেট
পটাশিয়াম কার্বনেট একটি রাসায়নিক যৌগ যার রাসায়নিক সংকেত K2CO3। এটি মৌল ধাতু পটাশিয়ামের একটি লবণ। এটি সাদা বর্ণ, পানিতে দ্রবণীয় কিন্তু ইথানলে অদ্রবণীয় যা শক্তিশালী ক্ষারীয় দ্রবণ তৈরী করে। কার্বন ডাই অক্সাইড এর সাথে পটাশিয়াম হাইড্রোক্সাইডের শোষণ বিক্রিয়ায় এটা প্রস্তুত করা যায়। সাবান এবং কাঁচ তৈরীতে পটাশিয়াম বাই কার্বনেট ব্যবহার করা হয়।
এজরা পাউন্ড
ডরোথি শেক্সপিয়ারের সাথে পরিচয়, Personae
সেপ্টেম্বরে বা তার কাছাকাছি সময়ে, পাউন্ড কেনসিংটন হাই স্ট্রিটের কাছে চার্চ ওয়াকের একটি নতুন কক্ষে চলে আসেন যেখানে তিনি ১৯১৪ সাল পর্যন্ত বেশিরভাগ সময় কাটান। তিনি ১৯১০ সালের মার্চ মাসে প্যারিসে তার এক বন্ধু ওয়াল্টার রুমেলের সাথে দেখা করেন এবং আমেরিকান উত্তরাধিকারী এবং পিয়ানোবাদক মার্গারেট ল্যানিয়ার ক্র্যাভেনসের সাথে পরিচিত হন। তাদের পরচেয়ের স্বল্প সময়েই বছরে $1,000’র বিনিময়ে তিনি তার সংগীতের পৃষ্ঠপোষক হওয়ার প্রস্তাব দেনে এবং তারপর থেকে ১৯১২ সালে তার মৃত্যুর আগ পর্যন্ত তিনি পাউন্ডকে নিয়মিত অর্থ প্রেরণ করেন।
পটাসিয়াম কার্বনেট
ইতিহাস
পটাশিয়াম কার্বনেট হচ্ছে পটাশ এবং পার্ল এশ বা টারটার লবণের প্রধান উপাদান। ঐতিহাসিকভাবে পার্ল এশ বা মুক্তোর ছাই তৈরী করা হতো একটি ক্লিনে পটাশকে ভেজে বিশুদ্ধ করার মাধ্যমে। এর ফলে যে সাদা ধবধরে পাউডার পাওয়া যেতো তাকে বলা হতো মুক্তোর ছাই বা পার্ল এশ।
এজরা পাউন্ড
দ্য স্পিরিট অফ রোম্যান্স, ক্যানজোনি, দ্য নিউ এজ
1910 সালের জুন মাসে পাউন্ড আট মাসের জন্য মার্কিন যুক্তরাষ্ট্রে ফিরে আসেন। ঠিক একই সময় লন্ডন হতে তার প্রথম সাহিত্য সমালোচনার বই দ্য স্পিরিট অফ রোমান্সের প্রকাশিত হয়। বইটি পলিটেকনিকে তার লেকচার নোটের উপর ভিত্তি করে তৈরী করেছিলেন।পাত্রিয়া মিয়া নামে মার্কিন যুক্তরাষ্ট্রের উপর প্রবন্ধগুলি এই সময়ে লেখা হয়েছিল। আগস্ট মাসে তিনি নিউ ইয়র্কে চলে যান। সেখানে ওয়েভারলি প্লেস এবং পার্ক অ্যাভিনিউ সাউথের গ্র্যামারসি স্কোয়ারের মুখোমুখি রুম ভাড়া নেন। যদিও তিনি নিউ ইয়র্ক পছন্দ করতেন, কিন্তু শহরটির ব্যবসাদার মনোবৃত্তি আর পূর্ব আর দক্ষিণ ইউরোপ হতে আসা নবাগত,যারা ক্রমাগত সাদা অ্যাংলো-স্যাক্সন প্রোটেস্ট্যান্টদের জায়গা দখল করছে, এসব কারণে তিনি এই নতুন এই নিউ ইয়র্ক থেকে আবেগ বন্ধনহীন অনুভব করেন। সম্প্রতি তৈরী হওয়ানিউইয়র্ক পাবলিক লাইব্রেরির প্রধান শাখাটিকে তিনি বিশেষভাবে আপত্তিকর মনে করতেন। ঠিক এই সময়কালেই তার ইহুদি-বিদ্বেষ সুস্পষ্ট হয়ে ওঠে। তিনি পাত্রিয়া মিয়ার একটা অংশে ইহুদিদের "ঘৃণ্য গুণাবলী" -বলে ইহুদিদের নিন্দা করেন।
পটাসিয়াম কার্বনেট
প্রস্তুতপ্রণালী
আধুনিককালে পটাশিয়াম ক্লোরাইডের তড়িৎ বিশ্লেষণে পটাশিয়াম কার্বনেট বাণিজ্যিক ভাবে প্রস্তুত করা হয়। তড়িৎ বিশ্লেষণের ফলে উৎপন্ন পটাশিয়াম হাইড্রোক্সাইডকে কার্বন ডাই অক্সাইডের সাথে বিক্রিয়া করে পটাশিয়াম কার্বনেটে রুপান্তরিত হয়। এ রাসায়নিক বিক্রিয়ার সমীকরণটি নিম্নরূপ:
এজরা পাউন্ড
দ্য স্পিরিট অফ রোম্যান্স, ক্যানজোনি, দ্য নিউ এজ
তার বাবা-মাকে ইউরোপে ফেরার অর্থায়নের জন্য রাজি করানোর পর, তিনি ২২ ফেব্রুয়ারী ১৯১১ তারিখে নিউইয়র্ক হতে আরএমএস মৌরেটানিয়া নামক জাহাজে করে যাত্রা শুরু করেন। তিনি এরপর আবার যৃক্তরাষ্ট্রে পা রাখেন প্রায় ৩০ বছর পর—এপ্রিল ১৯৩৯’এ। থাম্ব| ১৮৯৭ সালে [[অক্সফোর্ড স্ট্রিট’এর, মিররড সিলিং সহ ভিয়েনা ক্যাফের প্রথম তলা। রুমটি পাউন্ড, উইন্ডহাম লুইস এবং অন্যান্য লেখকদের জন্য একটি মিলনস্থল হয়ে ওঠে।]] লন্ডনে তিন দিন থাকার পর তিনি প্যারিসে যান, সেখানে তিনি কবিতার একটি নতুন সংকলন ক্যানজোনি (১৯১১) নিয়ে কাজ করেন। ওয়েস্টমিনস্টার গেজেট যার সমালোচনা করে এভাবে- "ভনিতার সাথে পান্ডিত্যের মিশ্রণ"। আরেক জায়গায় পাউন্ড ফোর্ড ম্যাডক্স ফোর্ড’র মৃত্যুবার্তায়(obituary) লিখেছিলেন ফোর্ড তার "অলংকারবহুল ভাষা" দেখে হেসে মেঝেতে গড়াগড়ি দিয়েছিলেন। আগস্ট মাসে তিনি লন্ডনে ফিরে আসার পর, তিনি ২এ গ্র্যানভিল প্লেসে মেরিলেবোনে একটি রুম ভাড়া নেন, তারপর 39 অ্যাডিসন রোড নর্থ, W11- এ একটি বাড়ি ভাগাভাগি(share) করে থাকতে শুরু করেন। নভেম্বরের মধ্যে এআর অরেজ, দ্য নিউ এজ নামক সমাজতান্ত্রিক জার্নালের সম্পাদক, তাকে একটি সাপ্তাহিক কলাম লেখার জন্য নিয়োগ করেন। অরেজকে পাউন্ডের লেখা দ্য ক্যান্টোসে পাওয়া যায় এভাবে: "কিন্তু এদের অনেকেরই, ইয়েটস, পসাম এবং উইন্ডহামের / পায়ের নিচে কোনো মাটি ছিল না / অরেজের ছিল।" (এখানে পোসাম হচ্ছেন টি. এস. এলিয়ট)
পটাসিয়াম কার্বনেট
বইয়ে
এ ডিকশনারী অভ সাইন্স, Oxford University Press, New York, 2004
এজরা পাউন্ড
দ্য স্পিরিট অফ রোম্যান্স, ক্যানজোনি, দ্য নিউ এজ
পাউন্ড ৩০ নভেম্বর ১৯১১ থেকে ১৩ জানুয়ারী ১৯২১ সাল পর্যন্ত নতুন যুগ পত্রিকায় অবদান রেখেছিলেন। পাউন্ড তখন চ্যান্সেরি লেনে একটি নোংরা ABC টিরুমের বেসমেন্টে সম্পাদকীয় সভায় অংশ নিতেন। সেখানে এবং অন্যান্য বৈঠকে তিনি আর্নল্ড বেনেট, সিসিল চেস্টারটন, বিট্রিস হেস্টিংস, এসজি হবসন, টিই হুলমে, ক্যাথরিন ম্যানসফিল্ড এবং এইচজি ওয়েলস -এর সাথে পরিচিত হন। 1918 সালে নিউ এজ অফিসে, তিনি ব্রিটিশ প্রকৌশলী সিএইচ ডগলাসের সাথেও পরিচিত হন, যিনি তার সামাজিক ঋণের অর্থনৈতিক তত্ত্বের উন্নতিসাধন করছিলেন। পাউন্ডের কাছে বিষয়টি আকর্ষণীয় বলে মনে হয়। কথিত আছে, ডগলাস বিশ্বাস করতেন যে ইহুদিরা একটি সমস্যা; তিনি আরও ভাবতেন ইহুদিদের নিজেদের "আধিপত্যশীল জাতি" ভাবার এই মেসিয়ানিক দৃষ্টিভঙ্গি ত্যাগ করা দরকার। কলিন হোমসের মতে, নিউ এজ ম্যাগাজিন নিজেই ইহুদি-বিদ্বেষী লেখা প্রকাশ করত ।
পয়েট্রি ম্যাগাজিন, রিপোস্টেস, ইমাজিজম
ব্রিটিশ মিউজিয়ামে, লরেন্স বিনিয়ন পাউন্ডকে জাপানী উকিও-ই প্রিন্ট সহ পূর্ব এশীয় শৈল্পিক ও সাহিত্যিক ধারণার সাথে পরিচয় করিয়ে দেন। পাউন্ড তার পরবর্তী কবিতায় এসব ধারণা কাজে লাগান।